Debati mbi vaksinën për parandalimin e kancerit të mitrës
Konservatorët shtrojnë shqetësimin se vaksina tek vajzat e reja mund të nxisë aktivitetet seksuale
Një studim i ri thotë se afërsisht një në katër gra ka virusin Papiloma të njohur ndryshe si infeksioni HPV. Infeksioni mund të çojë në kancerin e qafës së mitrës dhe vitin e kaluar shkaktoi vdekjen e 4 mijë grave në Shtetet e Bashkuara. Administrata amerikane e Ushqimit dhe Ilaçeve ka miratuar një vaksinë që mund të pakësojë rastet e kancerit të mitrës tek gratë. Por në mbarë vendin ka filluar një debat në rritje lidhur me faktin në se vajzat e reja duhet ta marrin apo jo vaksinën. Studimi u publikua në revistën e shoqatës amerikane të mjekësisë dhe flet për ndikimin e virusit Papiloma apo infeksionit HPV tek gratë amerikane. Doktoresha Eileen Dunne mori pjesë në studim. thotë zonja Dunne. Studimi përdori të dhëna mjekësore të mara nga më shumë se 2 mijë gra për të llogaritur nivelin e infeksionit HPV në vend. Doktoresha Dunne thekson se shumë nga infeksionet me virusin HPV nuk çojnë në kancerin e mitrës. Infeksionit HPV mund të parandalohet. Administrata e Ushqimit dhe Ilaçeve rekomandon që femrat midis moshës 9 dhe 26 vjeç të marrin vaksinën Gardasil të prodhuar nga kompania farmaceutike Merck. Vaksina është më e efektshme kur bëhet para se vajzat të jenë seksualisht aktive dhe të ekspozuara ndaj infeksionit. Por vaksina është e shoqëruar me një debat në rritje. Disa ligjvënës po përpiqen ta bëjnë imunizimin ndaj virusit Papiloma të detyrueshëm për vajzat e reja. Në shtetin e Teksasit, guvernatori republikan Rick Perry nxorri një urdhër ekzekutiv i cili u kërkon vajzave që hyjnë në klasën e gjashtë të vaksinohen kundër virusit: , thotë Perry. Por disa ligjvënës nga Teksasi po e kundërshtojnë urdhërin e guvernatorit dhe një grup familjesh po e padisin atë në përpjekje për të bllokuar vendimin. Ideja e vaksinimit të detyruar për vajzat e reja irriton disa konservatorë që besojnë se kjo mund të inkurajojë aktivitetin seksual. Debate të ngjashme po zhvillohen në shtete të tjera në mbarë vendin mbi mundësinë e vaksinimit të detyruar kundër virusit HPV. Por mjekë si Ira Horowitz theksojnë se vaksina nuk është e vetmja mënyrë për të parandaluar virusin. thotë mjeku. Debati mbi vaksinën vazhdon, por mjekët shpresojnë se ai do të çojë në pakësimin e rasteve të kancerit të mitrës në të ardhmen. //rd//